สรุปภาวะตลาดต่างประเทศวันศุกร์
สรุปภาวะตลาดต่างประเทศประจำวันที่ 25 พ.ย.59
28 พ.ย. 2559

ดัชนีดาวโจนส์ตลาดหุ้นนิวยอร์กปิดบวก เมื่อวันศุกร์ (25 พ.ย.) โดยทั้ง 3 ดัชนีต่างทำสถิติปิดที่ระดับสูงสุดเป็นประวัติการณ์ ขณะที่นักลงทุนจับตาหุ้นกลุ่มค้าปลีกที่จะได้รับอานิสงส์จากยอดขายที่พุ่งขึ้นในวันแบล็กฟรายเดย์ ซึ่งเป็นวันหนึ่งที่ลูกค้าจะเข้าซื้อสินค้าอย่างคึกคักที่สุดในรอบปี นอกเหนือจากเทศกาลคริสต์มาส
ดัชนีเฉลี่ยอุตสาหกรรมดาวโจนส์ เพิ่มขึ้น 68.96 จุด หรือ 0.36% ปิดที่ 19,152.14 จุด ดัชนี S&amp;P 500 เพิ่ม 8.63 จุด หรือ 0.39% ปิดที่ 2,213.35 จุด ดัชนี NASDAQ บวก 18.24 จุด หรือ 0.34% ปิดที่ 5,398.92 จุด
 
ตลาดหุ้นยุโรปปิดปรับตัวเพิ่มขึ้น เมื่อวันศุกร์ (25 พ.ย.) โดยได้รับแรงหนุนจากหุ้นกลุ่มเฮลธ์แคร์ที่ทะยานขึ้นอย่างแข็งแกร่ง
ดัชนี Stoxx Europe 600 ปรับตัวขึ้น 0.18% ปิดที่ 342.45 จุด
ดัชนี CAC-40 ตลาดหุ้นฝรั่งเศสปิดที่ 4,550.27 จุด เพิ่มขึ้น 7.71 จุด หรือ 0.17% ดัชนี DAX ตลาดหุ้นเยอรมันปิดที่ 10,699.27 จุด เพิ่มขึ้น 10.01 จุด หรือ 0.09% ดัชนี FTSE 100 ตลาดหุ้นลอนดอนปิดที่ 6,840.75 จุด เพิ่มขึ้น 11.55 จุด หรือ 0.17%
 
ตลาดหุ้นลอนดอนปิดบวกเพียงเล็กน้อย เมื่อวันศุกร์(25 พ.ย.) ขณะที่หุ้นกลุ่มพลังงานปรับตัวลดลง เนื่องจากนักลงทุนระมัดระวังการซื้อขายเพราะยังไม่มั่นใจว่ากลุ่มประเทศผู้ส่งออกน้ำมัน (โอเปก) จะสามารถบรรลุข้อตกลงในการลดกำลังการผลิตน้ำมันได้หรือไม่  
ดัชนี FTSE 100 เพิ่มขึ้น 11.55 จุด หรือ 0.17% ปิดที่ 6,840.75 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลง เมื่อวันศุกร์ (25 พ.ย.) เนื่องจากนักลงทุนระมัดระวังการซื้อขายเพราะยังไม่มั่นใจว่ากลุ่มประเทศผู้ส่งออกน้ำมัน (โอเปก) จะสามารถบรรลุข้อตกลงในการลดกำลังการผลิตน้ำมันได้หรือไม่ 
สัญญาน้ำมันดิบ WTI ส่งมอบเดือนม.ค. ร่วงลง 1.90 ดอลลาร์ หรือ 3.96% ปิดที่ 46.06 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค. ลดลง 1.76 ดอลลาร์ หรือ 3.59% ปิดที่ 47.24 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อวันศุกร์ (25 พ.ย.) เนื่องจากนักลงทุนลดความต้องการถือครองทองคำซึ่งเป็นสินทรัพย์ที่ปลอดภัย หลังจากตลาดหุ้นนิวยอร์กปิดบวกเมื่อคืน
สัญญาทองคำตลาด COMEX (Commodity Exchange) ส่งมอบเดือนธ.ค. ร่วงลง 10.9 ดอลลาร์ หรือ 0.92% ปิดที่ระดับ 1,178.40 ดอลลาร์/ออนซ์
สัญญาโลหะเงินส่งมอบเดือนธ.ค. บวก 7.9 เซนต์ หรือ 0.48% ปิดที่ 16.47 ดอลลาร์/ออนซ์
สัญญาพลาตินัมส่งมอบเดือนม.ค. ร่วงลง 22.8 ดอลลาร์ หรือ 2.45% ปิดที่ 908.30 ดอลลาร์/ออนซ์
สัญญาพัลลาเดียมส่งมอบเดือนธ.ค. ลดลง 3.5 ดอลลาร์ หรือ 0.5% ปิดที่ 740.90 ดอลลาร์/ออนซ์
 
สกุลเงินดอลลาร์สหรัฐอ่อนค่า เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อวันศุกร์ (25 พ.ย.) เนื่องจากนักลงทุนเทขายทำกำไร หลังจากดอลลาร์แข็งค่าขึ้นอย่างมากในช่วงก่อนหน้านี้
เงินยูโรแข็งค่าเทียบดอลลาร์สหรัฐ ที่ระดับ 1.0599 ดอลลาร์สหรัฐ จาก 1.0545 ดอลลาร์สหรัฐ ขณะที่เงินปอนด์ก็แข็งค่าเทียบดอลลาร์สหรัฐแตะ 1.2456 ดอลลาร์สหรัฐ จาก 1.2446 ดอลลาร์สหรัฐ ส่วนดอลลาร์ออสเตรเลียแข็งค่าเทียบดอลลาร์สหรัฐที่ 0.7434 ดอลลาร์สหรัฐ จาก 0.7384 ดอลลาร์สหรัฐ
เงินดอลลาร์สหรัฐอ่อนตัวลงเทียบฟรังก์สวิสที่ระดับ 1.0141 ฟรังก์ จาก 1.0172 ฟรังก์ แต่แข็งค่าเทียบเยนที่ 112.92 เยน จาก 112.58 เยน